కోల్కతా: సంతల్లో పశువులను కబేళాలకు విక్రయించడంపై కేంద్ర ప్రభుత్వం విధించిన నిషేధం రాజ్యాంగవిరుద్ధమని పశ్చిమబెంగాల్ ముఖ్యమంత్రి మమతా బెనర్జీ అన్నారు. చట్టపరంగానే దీనిని సవాలు చేస్తామని చెప్పారు. సోమవారంనాడు మీడియాతో ఆమె మాట్లాడుతూ, కేంద్రం తీసుకున్న కొత్త నిర్ణయాన్ని తాము ఆమోదించేది లేదన్నారు. ఇది ఉమ్మడి జాబితాకు సంబంధించిన అంశమని, దానిపై దాడి ఎలా చేస్తారని ప్రశ్నించారు. ఎవరు ఏమి తినాలి? ఎవరు ఏమి ధరించాలి? అని చెప్పేందుకు వారికేం (కేంద్రం) హక్కుంది? అని మమత నిలదీశారు. రాష్ట్ర ప్రభుత్వాలకు ఉన్న అధికారాలను ఉద్దేశపూర్వకంగా కాలరాయడానికే కేంద్రం ఈ నిర్ణయం తీసుకుందన్నారు. ఈ అంశంపై దేశవ్యాప్తంగా ఉన్న విపక్షాల మధ్య ఏకాభిప్రాయసాధనకు తాను కృషి చేస్తానని చెప్పారు. సెక్యులర్ పార్టీలన్నీ కేంద్ర ప్రభుత్వ నిర్ణయాన్ని వ్యతిరేకిస్తున్నాయని తెలిపారు. కాగా, ఇప్పటికే కేంద్ర ప్రభుత్వ నిర్ణయాన్ని కేరళ పినరయి విజయన్ 'ఫాసిస్టు' చర్యగా అభివర్ణించింది. ఆహారపు అలవాట్లపై న్యూఢిల్లీ నుంచో నాగపూర్ నుంచే కేరళ ప్రజలు పాఠాలు చెప్పించుకునే పరిస్థితిలో లేరని ఎద్దేవా చేశారు.
kolkata: santallo pasuvulanu kabelalaku vikrayinchadampai kendra prabhutvam vidhinchina nishedham raajyaangaviruddhamani paschimabengal mukhyamantri mamata benerji annaru. chattaparamgaane deenini savalu chestamani cheppaaru. somavaramnadu meediatho aame maatlaadutuu, kendram teesukunna kotta nirnayaanni taamu aamodinchedi ledannaru. idhi ummadi jaabitaaku sambandhinchina amsamani, daanipai daadi ela chestaarani prasninchaaru. evaru emi tinaali? evaru emi dharinchali? ani cheppenduku vaarikem (kendram) hakkundi? ani mamata niladeesaaru. rashtra prabhutvaalaku unna adhikaaraalanu uddesapurvakamgaa kaalaraayadaanike kendram ee nirnayam teesukundannaru. ee amsampai desavyaaptamgaa unna vipakshaala madhya ekaabhipraayasaadhanaku taanu krushi chestaanani cheppaaru. secular paartiilannii kendra prabhutva nirnayaanni vyatirekistunnaayana telipaaru. kaga, ippatike kendra prabhutva nirnayaanni kerala pinarayi vijayan 'fasistu' charyaga abhivarninchindi. aahaarapu alavaatlapai newdhilly nuncho nagapur nunche kerala prajalu paataalu cheppinchukune paristhitilo lerani eddeva chesaru.